[bookmark: _Hlk94037167]PAKALPOJUMA LĪGUMS 
[bookmark: _Hlk138773006]“Asfalta seguma atjaunošana Varakļānu novadā”, identifikācijas Nr. VNP 2025/4

	Varakļānos,
	                               Dokuments satur laika zīmogu



Varakļānu novada pašvaldība, reģistrācijas Nr. 90000054750, tās domes priekšsēdētājs Māris Justs, kurš rīkojas saskaņā ar Pašvaldību likumu un Varakļānu novada pašvaldības domes 30.11.2023. saistošo noteikumu Nr. 6 “Varakļānu novada pašvaldības nolikums” 17.5. punktu (turpmāk – Pasūtītājs), no vienas puses, un
SIA “Pamatceļš”, reģistrācijas Nr 52403043011, tā valdes loceklis Ivo Keišs, kurš rīkojas pamatojoties uz satūtiem  (turpmāk – Izpildītājs), no otras puses, turpmāk abi kopā vai atsevišķi saukti arī Puses/Puse,
pamatojoties uz iepirkuma ar identifikācijas Nr. VNP 2025/4 “Asfalta seguma atjaunošana Varakļānu novadā”, identifikācijas Nr. VNP 2025/4 rezultātiem, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Pasūtītājs uzdod un Izpildītājs apņemas saskaņā ar normatīvajiem aktiem, Tehniskajā specifikācijā (Līguma 1. pielikums) noteiktajām prasībām un Pasūtītāja (vai tā pārstāvja) norādījumiem veikt asfalta seguma atjaunošanu/ieklāšanu (turpmāk – Priekšmets) restaurāciju (turpmāk – Pakalpojums).

2. LĪGUMA DARBĪBAS LAIKS UN PAKALPOJUMA IZPILDES TERMIŅI
2.1. Līgums stājas spēkā ar abpusēju parakstīšanas brīdi un ir spēkā līdz Pušu saistību pilnīgai izpildei.
2.2. Izpildītājs apņemas izpildīt Pakalpojumu 3 (trīs) mēnešu laikā no Līguma noslēgšanas brīža.

3. SAMAKSAS NOTEIKUMI UN NORĒĶINU KĀRTĪBA
3.1. [bookmark: _Hlk61904151]Līgumcena bez pievienotās vērtības nodokļa (turpmāk – PVN) par  Pakalpojuma veikšanu saskaņā ar Izpildītāja iesniegto Finanšu piedāvājumu (Līguma 1. pielikums) iepirkuma procedūrai tiek noteikta EUR 81 399,79 (astoņdesmit viens tūkstotis trīs simti deviņdesmit deviņi euro 79 centi) (turpmāk – Līgumcena).
3.2. Līgumcenu Pasūtītājs samaksā Izpildītājam saskaņā ar Līguma noteikumiem ar nosacījumu, ka Izpildītājs izpilda Līgumā noteiktās saistības. PVN tiek maksāts saskaņā ar Latvijas Republikā spēkā esošajiem normatīvajiem aktiem.
3.3. Līgumcenā iekļauti visi valsts vai pašvaldību noteiktie nodokļi, nodevas un citas izmaksas (izņemot PVN), kas saistītas ar Pakalpojuma veikšanu, saskaņošanu un kompetento institūciju akcepta saņemšanu, ja tas nepieciešams saskaņā ar normatīvajiem aktiem.
3.4. Samaksa Izpildītājam par Līgumā paredzēto Pakalpojumu veikšanu tiek veikta 20 (divdesmit) dienu laikā pēc visu darbu pieņemšanas-nodošanas akta parakstīšanas un rēķina saņemšanas. 
3.5. Izpildītājs rēķinus sagatavo elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītājam uz e-pasta adresi varaklani@varaklani.lv vai oficiālo elektronisko adresi.
3.6. Pasūtītājs Līguma summas samaksu veic ar pārskaitījumu uz Izpildītāja Līgumā norādīto bankas kontu. Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.

4. PUŠU SAISTĪBAS
4.1. Izpildītāja saistības:
4.1.1. veikt Pakalpojumu saskaņā ar Līguma, Tehniskās specifikācijas un LR Normatīvo aktu prasībām.
4.1.2.  nodrošināt Līguma izpildi ar nepieciešamajiem materiāliem, iekārtām, transportu, mehānismiem un darbaspēku.
4.2. Pasūtītāja saistības:
4.2.1. norēķināties ar Izpildītāju par kvalitatīvi veiktu Pakalpojumu saskaņā ar Līguma nosacījumiem;
4.2.2. izsniegt Izpildītājam visu Pasūtītāja rīcībā esošo informāciju, kas nepieciešama Līguma izpildē.
4.2.3. ar Pakalpojuma nodošanas-pieņemšanas aktu pieņemt veikto Pakalpojumu, ja tas atbilst Līguma noteikumiem.

5. PAKALPOJUMA PIEŅEMŠANA - NODOŠANA UN GARANTIJA

5.1. Izpildītāja veikto Pakalpojumu pieņem Līguma 10.1.1. punktā norādītais Pasūtītāja pārstāvis. Ja Pasūtītājam vai tā pārstāvim nav pretenziju, Puses Pakalpojuma izpildi apliecina, parakstot Pakalpojuma nodošanas-pieņemšanas aktu.
5.2. Pasūtītājam, pieņemot izpildīto Pakalpojumu, ir pienākums pārbaudīt Pakalpojuma atbilstību Līguma nosacījumiem.
5.3. Abpusēji parakstīts Pakalpojuma nodošanas-pieņemšanas akts un Izpildītāja iesniegts rēķins ir uzskatāms par savstarpējo norēķinu pamatu, kas dod tiesības Izpildītājam saņemt samaksu par veikto Pakalpojumu. 
5.4. Līdz ar Pakalpojuma nodošanas-pieņemšanas akta abpusēju parakstīšanu Izpildītājs nodod Pasūtītājam visas mantiskās tiesības uz veikto Pakalpojumu.
5.5. Veiktā Pakalpojuma garantijas laiks tiek noteikts 60 (sešdesmit) mēneši no veiktā Pakalpojuma nodošanas-pieņemšanas akta abpusēja parakstīšanas brīža.
5.6. Garantijas laikā atklāto defektu novēršanu Izpildītājs nodrošina par saviem līdzekļiem, ja defekti radušies veiktā Pakalpojuma rezultātā.

6. PUŠU ATBILDĪBA PAR LĪGUMA PĀRKĀPUMIEM
6.1. Par līgumsaistību neizpildi vai nepilnīgu izpildi, Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
6.2. Ja Izpildītājs neveic Pakalpojumu Līguma 2.2. punktā noteiktajā termiņā vai pārkāpj Līgumā un tā pielikumos paredzētās saistības, Pasūtītājs ir tiesīgs piemērot Izpildītājam līgumsodu 1 %  apmērā no Līgumcenas par katru pārkāpumu, bet kopumā ne vairāk kā 10 % no Līgumcenas.
6.3. Ja Izpildītājs Līguma darbības laikā atsakās no Līguma turpmākās izpildes, tad Pasūtītājs ir tiesīgs piemērot Izpildītājam līgumsodu 10 % (desmit procentu) apmērā no Līgumcenas, izņemot Līguma 8.7. punktā norādīto gadījumu.
6.4. Ja Pasūtītājs kavē rēķina samaksas termiņu, tad Izpildītājam ir tiesības piemērot Pasūtītājam līgumsodu 0,5% apmērā no kavētā rēķina summas par katru kavējuma dienu, bet ne vairāk kā 10% no neapmaksātā rēķina summas.
6.5. Ja Pasūtītājs vienpusēji atkāpjas no Līguma 8.5. apakšpunktos noteiktajos gadījumos, Līgums tiek uzskatīts par izbeigtu datumā, kāds norādīts iepriekš nosūtītā Pasūtītāja paziņojumā. Šādā gadījumā Izpildītājs atlīdzina Pasūtītājam visus tiešos un netiešos zaudējumus, kā arī maksā līgumsodu 10 %  apmērā no Līgumcenas 10 (desmit) darba dienu laikā pēc attiecīga paziņojuma saņemšanas.
6.6. Ja saskaņā ar Līgumā noteikto Izpildītājam tiek piemēroti līgumsodi, Pasūtītājs ietur līgumsoda summu no Izpildītāja iesniegtā rēķina. 
6.7. Līgumsoda samaksa neatbrīvo Puses no pārējo ar Līgumu uzņemto saistību vai no tā izrietošo saistību izpildes.
6.8. Ja Izpildītājs nespēj sniegt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem vai Izpildītājs atsakās vai vilcina nepilnību novēršanu vairāk kā par 5 (piecām) darba dienām, tad Pasūtītājs ir tiesīgs pieprasīt papildu darbaspēka piesaistīšanu. 
7. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
7.1. Līguma izpildē Izpildītājs piesaista savā piedāvājumā norādīto kontaktpersonu un apakšuzņēmējus[footnoteRef:1]. Izpildītājs ir atbildīgs par piesaistītās kontaktpersonas un apakšuzņēmēju veiktā darba atbilstību Līguma prasībām. [1:  Tagad un turpmāk slīprakstā attiecināms, ja tādus plāno iesaistīt. Ja apakšuzņēmēji netiek iesaistīti Līguma izpildē, tad pie līguma noslēgšanas slīprakstā attiecināmais ir dzēšams.] 

7.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
7.3. Piedāvājumā (saskaņā ar iesniegto piedāvājumu Iepirkumā) norādītās kontaktpersonas nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
7.4. Izpildītājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē.
7.5. Pasūtītājs pieņem lēmumu atļaut vai atteikt Izpildītāja piedāvājumā norādīto kontaktpersonu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
7.6. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.

8. LĪGUMA GROZĪŠANAS, PAPILDINĀŠANAS, IZBEIGŠANAS UN STRĪDU RISINĀŠANAS KĀRTĪBA
8.1. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stāsies spēkā, kad abas Puses to parakstījušas.
8.2. Līguma izpildes laikā var tikt veiktas Pakalpojuma izmaiņas, tai skaitā veicamajam Pakalpojumam izmainītas tehniskās prasības vai apjomi, kurus Līgumā sākotnēji nebija iespējams paredzēt, ievērojot Publisko iepirkumu likuma 61. panta nosacījumus.
8.3. Pasūtītājam ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
8.3.1. grozījumi ir nebūtiski un tiek izdarīti Publisko iepirkumu likuma 61. panta piektajā daļā minētajā gadījumā;
8.3.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos.
8.4. Līguma grozījumu rezultātā kopējā summa bez pievienotās vērtības nodokļa nedrīkst pārsniegt no sākotnējās Līgumcenas:
8.4.1. 50 % (piecdesmit procentus) Publisko iepirkumu likuma 61. panta trešās daļas 2. un 3. punktā minētajos gadījumos;
8.4.2. 10 % (desmit procentus) pārējos gadījumos, kad veikti secīgi Līguma grozījumi saskaņā ar Publisko iepirkumu likuma 61. panta piekto daļu.
8.5. Pasūtītājam ir tiesības vienpusēji atkāpties no Līguma šādos gadījumos:
8.5.1. Izpildītājs ir patvaļīgi pārtraucis Līguma izpildi;
8.5.2. Izpildītājs nav sasniedzams juridiskajā adresē;
8.5.3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai, tiek konstatēti citi apstākļi, kas, liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.5.4. Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesā labuma guvējam, pārstāvēt tiesīgajai personai, prokūristam vai personālsabiedrības biedram, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.5.5. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
8.5.6. Izpildītājs saistībā ar Līguma noslēgšanu vai izpildi ir veicis prettiesisku darbību;
8.5.7. Izpildītājs pārkāpj vai nepilda Līgumā paredzētu pienākumu, t.sk., ja par Līguma noteikumu pārkāpumiem Izpildītājam piemēroto līgumsodu kopsumma veido 10%  (desmit procenti) no kopējās Līgumcenas.
8.6. Izpildītājam ir tiesības vienpusēji atkāpties no Līguma šādos gadījumos:
8.6.1. Pasūtītājs pieprasa veikt darbības, kas ir pretrunā ar Pakalpojuma reglamentējošiem normatīvajiem aktiem;
8.6.2. Pasūtītājs neveic maksājumus un līgumsods sasniedz 10% (desmit procenti) no Līgumcenas.
8.7. Līgums tiek izbeigts paziņojuma kārtībā. Līgums ir uzskatāms par izbeigtu, ja paziņojuma adresāts 5 (piecu) darba dienu laikā no paziņojuma nosūtīšanas ierakstītā sūtījumā uz adresāta juridisko adresi nenovērš darbības / bezdarbības, kas ir pamats Līguma vienpusējai izbeigšanai.

9. NEPĀRVARAMA VARA
9.1. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
9.2. Puse, kas nokļuvusi nepārvaramas varas apstākļos, nekavējoties informē par to otru Pusi rakstiski 5 (piecu) darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.

10. SAZIŅAS KĀRTĪBA
10.1. Pušu pārstāvji:
10.1.1. Pasūtītāja pārstāvis, kurš ir atbildīgs par Līguma administrēšanu un ir tiesīgs pieņemt Izpildītāja veikto Pakalpojumu un parakstīt Pakalpojuma nodošanas‑pieņemšanas aktu Pasūtītāja vārdā ir Vilnis Dzērvītis, tālr. 26101180, e-pasts: varaklani@varaklani.lv 
10.1.2. Izpildītāja pārstāvis, kurš ir atbildīgs par Līguma administrēšanu Izpildītāja vārdā ir Ivo Keišs, tālr.26445777, e-pasts: ivo@pamatcels.lv 
10.2. Jebkuri paziņojumi Pusēm Līguma sakarā tiek nosūtīti uz juridiskajām adresēm vai e-pasta adresēm, kas norādītas Līgumā. Par paziņojumu nosūtīšanas adreses maiņu Pusēm ir ne vēlāk kā 5 (piecu) dienu laikā pēc adreses maiņas rakstiski jāinformē otra Puse.
10.3. Ja paziņojumi tiek nosūtīti kādai no Pusēm ar pastu uz Līgumā norādīto adresi, tie tiek uzskatīti par saņemtiem septītajā dienā no dienas, kad sūtījums pastā reģistrēts kā nosūtāmais dokuments. 
10.4. Ja paziņojumi sūtīti pa elektronisko pastu, tie uzskatāmi par saņemtiem nākošajā darba dienā pēc to nosūtīšanas dienas, izņemot, ja tajā pašā dienā tiek saņemts otras Puses atbildes elektroniskais pasts.
10.5. Ja paziņojums tiek nodots personīgi Pusei, tiek uzskatīts, ka adresāts ir saņēmis šo paziņojumu nodošanas dienā.

11. CITI NOTEIKUMI 
11.1. Līguma noteikumi un Līguma noslēgšanas un izpildes gaitā Pušu saņemtā informācija un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem. 
11.2. Izpildītājs, parakstot Līgumu, apliecina, ka tas sniedz atļauju Pasūtītājam saskaņā ar Fizisko personu datu apstrādes likumu apstrādāt savus personas datus (t.sk. personas kodu), lai Pasūtītājs varētu nodrošināt Līguma administrēšanas procesu.
11.3. Visi paziņojumi vai dokumenti, kas attiecas uz Līguma noteikumu izpildi, sūtāmi uz Līgumā norādītajām Pušu adresēm vai nosūtāmi elektroniski uz Līguma rekvizītos norādīto e-pasta adresi, vai nododami otrai Pusei personīgi.
11.4. Visi strīdi, kas rodas starp Pusēm uz Līguma pamata, tiek risināti sarunu ceļā. Ja savstarpēja vienošanās netiek panākta, jebkurš strīds, nesaskaņa vai prasība, kas izriet no Līguma, skar Līguma izpildi, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek izšķirti Latvijas Republikas tiesās saskaņā ar Latvijas Republikas tiesību aktiem.
11.5. Puses rakstveidā 5 (piecu) darba dienu laikā informē viens otru par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.
11.6. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
11.7. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
11.8. Ja kāds no Līguma noteikumiem tiek atzīts par spēkā neesošu, pārējie Līguma noteikumi paliek spēkā, ciktāl  tos neatceļ spēku zaudējušie Līguma noteikumi.
11.9. Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.
11.10. Līgumam, kā neatņemamas sastāvdaļa, pievienoti šādi pielikumi:
11.10.1. 1. pielikums – Izpildītāja iesniegtais finanšu piedāvājums kopā uz 2 (divām) lapām;
11.10.2. 2. pielikums – 3.pielikums – iepirkuma “Asfalta seguma atjaunošana Varakļānu novadā”, dokumentācija (skat. EIS apakšsistēmā - https://www.eis.gov.lv/EKEIS/Opening/Proposal/326775).


12. PUŠU REKVIZĪTI UN PARAKSTI

Šis dokuments parakstīts ar drošu elektronisko parakstu un satur laika zīmogu
